**GUVERNUL ROMÂNIEI**

****

**ORDONANȚĂ DE URGENȚĂ**

**privind unele măsuri pentru acordarea unei prime pentru carieră didactică din învățământul de stat, suportate din fonduri externe nerambursabile, precum și pentru completarea Ordonanței de urgență a Guvernului nr.168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative**

Deoarece serviciul public de educație reprezintă o prioritate strategică națională la toate nivelurile, iar statul, mediul privat și cetățenii își asumă împreună responsabilități pentru susținerea, modernizarea și eficientizarea acestui important serviciu public al României de care depinde nivelul de educație și viitorul generațiilor de elevi și studenți, prin care se urmăresc ca obiective pe termen scurt, mediu și lung susținerea tuturor celor implicați: elevi, cadre didactice și părinți, construind un mediu caracterizat de respect reciproc, în care protejarea și afirmarea demnității umane au prioritate.

Întrucât personalul didactic precum și personalul didactic auxiliar reprezintă a categorie de actori educaționali, cu rol strategic în asigurarea performanței educaționale la nivelul sistemului de învățământ, iar pentru a excela într-o serie de roluri specifice procesului de învățământ, cadrele didactice trebuie să își adapteze în permanență activitatea la realitățile unei Românii moderne şi la nevoile educaționale specifice elevilor.

Ținând cont de faptul că personalul nedidactic din sistemul de învățământ de stat are de asemenea un rol important în asigurarea condițiilor necesare desfășurării procesului de învățământ de stat iar pentru aceasta are nevoie de un sistem de motivare corespunzător pentru a susține implicarea în desfășurarea condițiilor necesare desfășurării activităților specifice procesului educațional;

Deoarece dezvoltarea profesională a personalului didactic, în special în contextul impus de necesitatea digitalizării proceselor educaționale vizează acordarea de susținere pentru carieră didactică pentru participarea la cursuri de pregătire profesională, evenimente științifice, costuri specifice pentru echipamente IT și alte echipamente didactice de tehnologia informației asimilate precum și pentru achiziția de cărți de specialitate dar și pentru acoperirea unor nevoi personale specifice;

În acest context, acordarea primelor de carieră didactică reprezintă o măsură care susține dezvoltarea profesională continuă a personalului didactic în vederea creșterii calității și echității sistemului educațional și generează performanță pe termen lung în activitatea educațională fiind un pilon important în susținerea serviciului public de educație.

Întrucât până la adoptarea noi legi a salarizării stabilite prin Planul Național de Redresare și Reziliență este nevoie de o formă de compensare salarială pentru a acoperi creșterile de prețuri generate de rata inflației dar și pentru susține personalul didactic, dicatic auxiliar dar și personalul nedidactic în activitatea educațională pe care aceștia o desfășoară.

Ținând cont de necesitatea atragerii și menținerii cadrelor didactice în sistemul de învățământ de stat, în vederea garantării accesului la educaţia de calitate a tuturor elevilor și studenților iar aceasta constituie un obiectiv pe termen lung pentru modernizarea sistemului public de educație al României;

Întrucât este necesară asigurarea și mai ales susținerea resursei umane calificate pentru implementarea programelor naționale în zonele prioritare de educaţie‚ cu scopul reducerii decalajelor de acces‚ participare şi rezultate şcolare cu care se confruntă elevii aflaţi în risc de excluziune socială,

Pornind de la modele europene de susținere a activității educaționale prin alte forme decât salariul acordat s-a considerat că în această perioadă tranzitorie până la aprobarea noilor grile de impuse de legea salarizării unice prin Planul Național de Redresare și Reziliență sunt oportune două forme de susținere a personalului didactic, didactic auxiliar care ăși desfășoară activitatea în sistemul de educație și anume:

1. **PRIMA DE CARIERĂ DIDACTICĂ:** care are drept scop susținerea cadrelor didactice în eforturile acestora pentru îmbunătățirea continuă a competențelor educaționale și obținerea de performanțe școlare/universitare în procesul educațional;
2. **PRIMA DE COMPENSARE SALARIALĂ:** asigurată în regim tranzitoriu, până la adoptarea noii grile de salarizare, care are drept scop acoperirea parțială a costurilor generate de rata inflației și tranziția spre noua grilă de salarizare;

Având în vedere faptul că în lipsa unor măsuri concrete şi rapide ar fi afectat dreptul la educație al elevilor, cu impact semnificativ asupra nivelului de educație al acestora,

Ținând cont de faptul că situația excepțională generată de greva generală care afectează sistemul de învățământ preuniversitar de stat generează o situație care în lipsa adoptării unui cadru legal adecvat ar conduce la imposibilitatea încheierii anului școlar 2022-2023, cu afectarea dreptului la educație pentru trei milioane de elevi, pentru asigurarea continuității procesului de învățământ și a dreptului la educație,

În considerarea faptului că aceste elemente vizează interesul public şi constituie o situaţie de urgenţă şi extraordinară a cărei reglementare nu poate fi amânată

În temeiul art. 115 alin. (4) din Constituţia României, republicată,

**Guvernul României adoptă prezenta ordonanţă de urgenţă.**

**Cap.I Măsuri pentru acordarea primei de carieră didactică și a suportării unor categorii de cheltuieli pentru personalul nedidactic;**

**Art.1. (1)** Prezenta ordonanță de urgență are drept obiectiv acordarea unei **prime de carieră didactică** pentru susținerea în carieră didactică a personalului din învățământul preuniversitar de stat, cadre didatice, didactice auxiliare, aflate în activitate în anul școlar 2022-2023, precum și pentru personalul didactic din sistemul de învățământ universitar, aflat în activitate în anul universitar 2022-2023, având gradul didactic de șef de lucrări/lector și asistent universitar;

**(2)** Scopul primei de carieră didactică este de a spijini activitatea didactică desfășuartă de personalul didactic și didactic auxiliar din sistemul de învățământ preuniversitar aflat în activitate în anul școlar 2022-2023 precum și o parte din personalul didactic din sistemul de învățământ universitar aflat în activitate în anul universitar 2022-2023 pentru a realiza următoarele obiective:

**a)** susținerea cadrelor didactice pentru adaptarea continuă a competențelor educaționale în vederea creșterii performanței elevilor și studenților care participă la activitatea educațională;

**b)** susținerea cadrelor didactice din sistemul de învățământ preuniversitar și universitar pentru tranziția și adaptarea continuă a competențelor educaționale la transformarea digitală specifică activităților educaționale destinate elevilor și studenților**;**

**c)** susținerea personalul nedidactic auxiliar pentru îmbunătățirea competențelor specifice de bază necesare desfășurării activităților educaționale desfășurate în unitățile de învățământ pentru a asigura desfășurarea acestor categorii de activități în condiții calitative cât mai bune;

**Art.2 (1) Prima de carieră didactică** se acordă sub forma unui măsuri de susținere a activității didactice pe suport electronic pentru participare la cursuri de pregătire profesională indiferent de natura acestora, costuri specifice pentru echipamente IT și alte echipamente didactice de tehnologia informației asimilate, cărți de specialitate precum și alte categorii de cheltuieli necesare inclusiv acoperirea unor nevoi personale pentru personalul din învățământul preuniversitar, respectiv cadrele didactice, didactice auxiliare din învățământul preuniversitar de stat, aflate în activitate, în anul școlar 2022-2023 precum și pentru personalul din învățământul universitar care au gradul didactic de lector/șef de lucrări sau asistent universitar aflați în activitate în anul universitar 2022-2023;

**(2)** **Prima de carieră didactică** pentru personalul din învățământul preuniversitar, respectiv cadrele didactice, didactice auxiliare din învățământul preuniversitar de stat, aflate în activitate, în anul școlar 2022-2023 precum și **prima de carieră didactică** pentru sistemul de învățământ universitar pentru cadrele didactice cu grad didactic de șef de lucrări/lector sau asistent universitar aflat în activitate în anul universitar 2022-2023 este suportat din fonduri externe nerambursabile în cadrul Programului Educație și Ocupare 2021-2027, cu respectarea regulilor de eligibilitate aplicabile şi în limita sumelor alocate cu această destinaţie.

**(3)** Contravaloarea măsurii de susținere pentru prima de carieră didactică acordată potrivit prevederilor prezentei ordonanţe reprezintă venit neimpozabil conform prevederilor art. 62 lit. a) din Legea nr. 227/2015 privind Codul fiscal, cu modificările şi completările ulterioare.

**Art.3 (1)** Beneficiază de **prima de carieră didactică**, cadrele didactice, didactice auxiliare din învățământul preuniversitar de stat, aflate în activitate în anul școlar 2022-2023, denumite în continuare beneficiari finali.

**(2)** Beneficiază de **prima de carieră didactică**, cadrele didactice, din sistemul de învățământ universitar care dețin gradul didactic de sșef de lucrări/lector sau asistent universitar, aflate în activitate în anul școlar 2022-2023, denumite în continuare beneficiari finali.

**(3)** **Prima de carieră didactică** are o valoare nominală de 1.500 lei care se decontează din fonduri externe nerambursabile pentru următoarele categorii principale de cheltuieli:

**a)** cheltuieli privind cursurile de pregătire profesională precum și alte categorii de cheltuieli asimilate acestora;

**b)** cheltuieli pentru echipamente IT și alte echipamente didactice de tehnologia informației asimilate;

**c)** cheltuieli privind cărți de specialitate precum și alte categorii de cheltuieli asimilate acestora;

**d)** un procent de până la 30% din valoarea nominală a primei de carieră didactică pentru acoperirea de nevoi personale ale cadrelor didactice;

**(4)** Prima de carieră didactică se acordă într-o singură tranșă, respectiv în luna octombrie 2023 și va putea fi utilizată în anul școlar 2023 -2024;

**(5)** Prima de carieră didactică se poate acorda și pentru următorii ani școlari/universitari pentru a susține cariera didactică a personalului didactic din sistemul de învățământ preuniversitar și universitar de stat în conformitate cu obiectivele Programului Educație și Ocupare 2021-2027 și în limita fondurilor disponibile existente cu această destinație;

**(6)** Prima de carieră didactică acordată pentru personalul din învățământul preuniversitar, respectiv cadrele didactice, didactice auxiliare din învățământul preuniversitar de stat, aflate în activitate, în anul școlar 2022-2023 precum și prima de carieră didactică pentru personalul de învățământul universitar cu grad didactic de șef de lucrări/lector sau asistent universitar au ca sursă de finanţare Programul Educație și Ocupare 2021-2027 şi cheltuielile se efectuează, în limita bugetului disponibil pentru această măsură, în conformitate cu regulile de eligibilitate.

**Art.4 (1)** Personalul nedidactic auxiliar beneficiază de cursuri de pregătire profesională necesare pentru a susține activitatea didactică atât din sistemul de învățământ universitar cât și din sistemul de învățământ preuniversitar în limita unui plafon anual de 200 lei/an școlar suportate din Programul Educație și Ocupare, perioada de programare 2021-2027, în limita bugetului disponibil pentru această categorie de măsură și în coformitate cu regulile de eligibilitate ale programului operațional;

**(2)** Plafonul de 200 lei/an școlar este valabil pentru anul școlar 2023-2024;

**(3)** Cheltuielile privind cursurile de pregătire profesională se pot suporta din fonduri externe nerambursabile alocate prin Programul Educație și Ocupare și pentru următorii ani școlari/universitariîn conformitate cu obiectivele Programului Educație și Ocupare 2021-2027 și în limita fondurilor disponibile existente cu această destinație;

**(4)** Ministerul Educației stabilește tipologia și necesarul de cursuri de pregătire profesională pentru personalul nedidactic auxiliar petru fiecare an școlar/universitar pe care îl comunică Ministerului Investițiilor și Proiectelor Europene;

**(5)** Ministerul Investițiilor și Proiectelor Europene prin Autoritatea de Management a Programului Educație și Ocupare organizează apelul de proiecte, stabilește categoriile de beneficiari eligibili în conformitate cu prevederile prezentei ordonanțe de urgență, categoriile de cheltuieli eligibile și modalitatea de decontare a acestora, precum și alte măsuri necesare decontării acestor categorii de cheltuieli prin ordin al comun al ministrului investițiilor și proiectelor europene și al ministrului educației;

**Art.5** În înţelesul prezentei ordonanţe de urgenţă, termenii şi expresiile de mai jos au următoarele semnificaţii:

**a) Autoritatea de management a Programului Educație și Ocupare 2021-2027**– direcția generală din cadrul Ministerului Investițiilor și Proiectelor Europene cu responsabilităţi şi competenţe în domeniul managementului şi coordonării fondurilor externe nerambursabile, care are în gestionare Programul Educație și Ocupare 2021-2027 şi decontează, cu respectarea prevederilor comunitare şi naţionale aplicabile, cheltuielile eligibile efectuate pentru prima de carieră didactică;

**b) beneficiar final personal didactic** – personalul din învățământul preuniversitar, respectiv cadrele didactice, didactice auxiliare din învățământul preuniversitar de stat, precum și cadrele didactice din învățământul universitar cu gradul didactic de șef de lucrări/lector sau asistent universitar aflate în activitate, în anul școlar/universitar 2022-2023;

**c) beneficiar final personal nedidactic** – personalul nedidactic din învățământul preuniversitar aflat în activitate în anul școlar 2022-2023 precum și personalul nedidactic din învățământul universitar aflat în activitate în anul universitar 2022-2023 care beneficiază de cursuri de pregătire profesională;

**d) convenţie** - act juridic încheiat în baza prevederilor prezentei ordonanţe de urgenţă între Ministerul Investiţiilor şi Proiectelor Europene şi Compania Naţională „Poşta Română“ - S.A., care stabileşte modalitatea de etichetare, colectare şi distribuţie a măsuri de susținere a activității didactice emise pe suport electronic.

**e) PEO** - Programul Educație și Ocupare, finanţat din pentru susținere din partea Fondului social european Plus în cadrul obiectivului „Investiții pentru ocuparea forței de muncă și creștere economică” din România CCI 2021RO05SFPR001, aprobat prin Decizia de punere în aplicare a Comisiei C (2015)7016 final din 9 decembrie 2022;

**f) primă de carieră didactică** - susținere materială acordat sub forma de măsuri de susținere a activității didactice pe suport electronic pentru cursuri de pregătire profesională, cheltuieli pentru echipamente IT și alte echipamente didactice de tehnologia informației asimilate, cărți de specialitate precum și pentru nevoi personale ale cadrelor didactice în condiţiile prezentei ordonanţe de urgenţă.

**g) unități afiliate** - unităţi care se află pe lista unităţii emitente a măsuri de susținere a activității didactice pe suport electronic și care comercializează respectiv prestează cursuri de pregătire profesională, echipamente IT și alte echipamente didactice de tehnologia informației asimilate și materiale didactice precum și cheltuieli care acoperă nevoile personale ale cadrelor didactice;

**h) unităţi emitente de măsuri de susținere a activității didactice** - unităţi autorizate potrivit Legii nr. 165/2018 privind acordarea biletelor de valoare, cu modificările şi completările ulterioare, utilizat în limita valorii nominale, pentru a emite măsuri de susținere a activității didactice pe suport electronic pentru cadrele didactice din învățământul preuniversitar de stat, aflate în activitate în anul școlar 2022-2023 şi în condiţiile prevăzute de prezenta ordonanţă de urgenţă;

**i) unitate de implementare** – structură de specialitate din cadrul Ministerului Investiţiilor şi Proiectelor Europene, respectiv Direcţia Generală de Implementare POAD, cu rol de beneficiar al finanţării nerambursabile aferente Programului Educație și Ocupare 2021-2027, pentru cheltuielile care urmează a fi decontate din fonduri externe nerambursabile.

**Art. 6 (1)** Reprezentanţii inspectoratelor şcolare judeţene şi ai Inspectoratului Şcolar al Municipiului Bucureşti elaborează lista cu beneficiarii finali, având în vedere informațiile comunicate și asumate de reprezentanţii unităţilor de învăţământ de stat preuniversitar. Universități de stat elaborează lista de beneficiari finali potrivit procedurilor proprii. Listele cu beneficiarii finali se eliberează până la data de 15.07.2023;

**(2)** Lista cu beneficiarii finali conține următoarele informații: nume, prenume, cod numeric personal, adresa de domiciliu/reședință, unitatea de învățământ în care își desfășoară activitatea, adresa unității de învățământ; optiunea beneficiarului final privind locul de primire a măsuri de susținere a activității didactice pe suport electronic.

**(3)** Reprezentanţii inspectoratelor şcolare judeţene şi ai Inspectoratului Şcolar al Municipiului Bucureşti și ai universităților de stat asigură transmiterea informaţiilor centralizate către Ministerul Educației până la data de 31.07.2023;

**(5)** Reprezentanţii Ministerului Educației centralizează lista beneficiarilor finali și o comunică Ministerului Investițiilor și Proiectelor Europene până la data de 15.08.2023;

**(6)** Ministerul Educaţiei colaborează cu Ministerul Investiţiilor şi Proiectelor Europene pentru a asigura o bună comunicare a informaţiilor specifice.

**Art. 7 (1)** Contractarea serviciilor privind emiterea măsuri de susținere a activității didactice pe suport electronic se realizează de către Ministerul Investițiilor și Proiectelor Europene în condiţiile legislaţiei în vigoare privind achiziţiile publice. La estimarea contractului de achiziţie publică nu se ia în calcul valoarea nominală a măsuri de susținere a activității didactice pe suport electronic.

**(2)** Ministerul Investițiilor și Proiectelor Europene, pe baza contractului de achiziţie publică legal încheiat, transferă către unitatea emitentă contravaloarea nominală a măsuri de susținere a activității didactice pe suport electronic şi achită costul emiterii suportului electronic.

**(3)** Pe baza listei comunicate de Ministerul Educației se emit măsurile de susținere a activității didactice pe suport electronic de către unitățile emitente autorizate de Ministerul Finanţelor Publice.

**ART. 8** (1) Ministerul Investițiilor și Proiectelor Europene încheie, în baza prevederilor prezentei ordonanţe de urgenţă, o convenţie cu Compania Naţională „Poşta Română“ - S.A. pentru etichetare, colectare şi distribuţia măsuri de susținere a activității didactice pe suport electronic în termen de 5 zile de la data intrării în vigoare a prezentei ordonanţe de urgenţă.

**(2)** Serviciile de etichetare, colectare şi distribuţie a măsuri de susținere a activității didactice pe suport electronic se realizează de către Compania Naţională «Poşta Română» - S.A., în baza convenţiei încheiate cu Ministerul Investiţiilor şi Proiectelor Europene şi a prevederilor prezentei ordonanţe de urgenţă, la o valoare maximă de .............. lei.

**(3)** Condiţiile şi termenele în care se asigură transmiterea măsuri de susținere a activității didactice emis pe suport electronic se stabilesc prin convenţia încheiată între Ministerul Investiţiilor şi Proiectelor Europene şi Compania Naţională „Poşta Română“ - S.A.

**(4)** Beneficiarul coordonează activitatea de distribuţie a măsuri de susținere a activității didactice de la unitatea emitentă către Compania Naţională „Poşta Română“ - S.A. conform listei cu beneficiari finali.

**(5)** Distribuţia măsuri de susținere a activității didactice pe suport electronic se realizează de către Compania Naţională „Poşta Română“ - S.A. la adresa de domiciliu/reședință sau la adresa unității de învățământ în funcție de opțiunea exprimată de beneficiarul final.

**(6)** Alimentarea măsuri de susținere a activității didactice pe suport electronic cu suma de 1.500 lei se va efectua după confirmarea primirii măsuri de susținere a activității didactice de catre beneficiarul final.

**(7)** Unitatea emitentă de măsuri de susținere a activității didactice pe suport electronic are obligaţia ca, odată cu emiterea acestora, să asigure măsurile necesare pentru ca beneficiarii să poată identifica şi cunoaşte reţeaua de unităţi afiliate de pe raza teritorială unde aceştia îşi au domiciliul sau reşedinţa.

**Art. 9 (1)** Măsurile de susținere a activității didactice pe suport electronic este asimilat biletelor de valoare şi este emis de către unităţile emitente definite la art. 5 din Legea nr. 165/2018 privind acordarea biletelor de valoare, cu modificările şi completările ulterioare, conform prevederilor legale în vigoare.

**(2)** Unităţile emitente desfăşoară această activitate numai în baza autorizaţiei de funcţionare, acordată de Ministerul Finanţelor Publice. Autorizaţia de funcţionare se acordă potrivit criteriilor stabilite de către Ministerul Finanţelor Publice, prin ordin al ministrului finanţelor publice.

**(3)** Pot avea calitatea de unităţi emitente persoanele juridice înfiinţate în baza Legii societăţilor nr. 31/1990, republicată, cu modificările şi completările ulterioare, precum şi instituţiile de credit, persoane juridice române şi sucursalele instituţiilor de credit autorizate în state membre ale Uniunii Europene şi notificate către Banca Naţională a României, potrivit legii.

**(4)** Unităţile emitente sunt obligate să ia măsurile necesare pentru asigurarea circulaţiei măsuri de susținere a activității didactice pe suport electronic în condiţii de siguranţă.

**(5)** Unităţile emitente actualizează lunar sau la cererea Ministerului Investițiilor și Proiectelor Europene lista unităţilor afiliate care acceptă măsuri de susținere a activității didactice pe suport electronic.

**(6)** Unităţile emitente sunt obligate să deschidă conturi sau subconturi de plăţi distincte, prin care se virează sumele reprezentând încasările şi plăţile aferente valorii nominale a măsuri de susținere a activității didactice pe suport electronic, astfel încât să permită o evidenţă clară a sumelor utilizate în temeiul contractului de achiziţie publică încheiat cu Ministerul Investițiilor și Proiectelor Europene şi cu unităţile care acceptă măsuri de susținere a activității didactice pe suport electronic.

**(7)** Măsurile de susținere a activității didactice pe suport electronic nu permit efectuarea de operaţiuni de retragere de numerar sau de preschimbare în numerar.

**(8)** Măsurile de susținere a activității didactice pe suport electronic pot fi utilizate doar pe teritoriul României, în termenul de valabilitate şi numai pentru plata de cursuri de specialitate, achiziționarea de echipamente IT și alte echipamente didactice de tehnologia informației asimilate precum și pentru achizitia de cărți de specialitate sau pentru plata cheltuielilor aferente unor nevoi personale în limita unui procent de 30% din valoarea nominală a acestora.

**(9)** Măsurile de susținere a activității didactice pe suport electronic pot fi utilizate numai la unităţile afiliate care încheie cu unitatea emitentă selectată de către beneficiar contracte de prestări servicii/protocoale/convenţii/acorduri sau orice alt document care reglementează drepturile şi obligaţiile părţilor.

(10) Unităţile afiliate care utilizează aparate de marcat electronice fiscale potrivit dispoziţiilor Ordonanţei de urgenţă a Guvernului nr. 28/1999 privind obligaţia operatorilor economici de a utiliza aparate de marcat electronice fiscale, republicată, cu modificările şi completările ulterioare, au obligaţia de a evidenţia pe bon fiscal distinct contravaloarea produselor care urmează să fie achitată cu măsuri de susținere a activității didactice pe suport electronic. Pentru aceste bonuri fiscale va fi selectată ca tip de plată numai valoarea 9 „Alte metode“ din nomenclatorul pentru tipul de plată, aprobat prin Ordinul preşedintelui Agenţiei Naţionale de Administrare Fiscală nr. 146/2018 pentru descrierea profilurilor prevăzute la art. 22 pct. J lit. a) din Normele metodologice pentru aplicarea Ordonanţei de urgenţă a Guvernului nr. 28/1999 privind obligaţia operatorilor economici de a utiliza aparate de marcat electronice fiscale, aprobate prin Hotărârea Guvernului nr. 479/2003, structura XML a mesajelor de activare a acestora, structura XML a fişierelor prevăzute la art. 22 pct. J lit. b) din Normele metodologice pentru aplicarea Ordonanţei de urgenţă a Guvernului nr. 28/1999 privind obligaţia operatorilor economici de a utiliza aparate de marcat electronice fiscale, aprobate prin Hotărârea Guvernului nr. 479/2003, precum şi categoriile de URL-uri utilizate în schimbul de informaţii cu sistemul informatic naţional de supraveghere şi monitorizare a datelor fiscale al Agenţiei Naţionale de Administrare Fiscală, cu modificările ulterioare, operatorul aparatului de marcat electronic fiscal având obligaţia să completeze câmpul editabil aferent tipului de plată cu sintagma „SUSȚINERE ACTIVITATE DIDACTICĂ“.

**(11)** În situaţia în care Ministerul Investiţiilor şi Proiectelor Europene primeşte sesizare cu privire la nerespectarea prevederilor prezentei ordonanţe de urgenţă de către unităţi afiliate, acesta va notifica unitatea emitentă care are obligaţia de a restricţiona utilizarea măsuri de susținere a activității didactice pe suport electronic .

**(12)** Valoarea măsuri de susținere a activității didactice pe suport electronic emise pe suport electronic nu poate fi transferată beneficiarilor finali pe suportul electronic dacă, la data stabilită pentru transfer, Ministerul Investiţiilor şi Proiectelor Europene nu a achitat unităţii emitente, integral, contravaloarea nominală a măsuri de susținere a activității didactice pe suport electronic, inclusiv costurile aferente emiterii acestora pe suport electronic.

**Art. 10 (1)** Fiecare măsuri de susținere a activității didactice pe suport electronic este valabil numai dacă are înscris numărul sub care a fost înseriat de către unitatea emitentă şi va conţine următoarele informaţii înscrise pe suportul electronic sau stocate într-un alt mod în acesta:

  a) numele şi adresa emitentului şi datele sale de identificare;

  b) perioada de valabilitate a suportului electronic;

c) perioada de valabilitate a susținerii activității didactice acordate ;

  d) numele, prenumele şi codul numeric personal ale beneficiarului;

  e) interdicţia de a fi utilizat pentru alte scopuri decât cel pentru care a fost emis.

**(2)** Măsurile de susținere a activității didactice pe suport electronic sunt valabile o perioadă de un an de zile de la data emiterii acestora;

**(3)** Măsurile de susținere a activității didactice pe suport electronic se utilizează pe perioada de valabilitate a acestora. Eventualele sume rămase neutilizate aferente măsuri de susținere a activității didactice pe suport electronic se returnează beneficiarului de către unitatea emitentă, în termen de 30 de zile de la data expirării duratelor de valabilitate a acestora.

**Art. 11** Datele personale ale beneficiarilor finali urmează să fie colectate, stocate şi gestionate cu respectarea Regulamentului (UE) 679/2016 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), precum şi a legislaţiei naţionale aplicabile domeniului protecţiei datelor.

**Art. 12 (1)** Constituie contravenţie următoarele fapte, dacă nu sunt săvârşite în astfel de condiţii încât, potrivit legii penale, să fie considerate infracţiuni:

  a) utilizarea măsuri de susținere a activității didactice pe suport electronic în alt scop decât cel prevăzut de prezenta ordonanţă de urgenţă;

  b) solicitarea şi/sau furnizarea de numerar în schimbul măsuri de susținere a activității didactice pe suport electronic sau pentru fracţiuni din acestea;

  c) refuzul nejustificat al unităţilor afiliate care acceptă măsuri de susținere a activității didactice pe suport electronic. Refuzul este justificat dacă există bănuieli întemeiate privind autenticitatea măsuri de susținere a activității didactice pe suport electronic, identitatea dintre titularul măsurii de susținere a activității didactice pe suport electronic şi beneficiarul acestora;

  d) emiterea de măsuri de susținere a activității didactice pe suport electronic de către alte entităţi decât cele selectate de către Ministerul Investițiilor și Proiectelor Europene;

  e) comercializarea măsuri de susținere a activității didactice pe suport electronic contra unei fracţiuni de preţ sau a altor bunuri/servicii decât cele stabilite prin prezenta ordonanţă de urgenţă.

(2) Contravenţiile prevăzute la alin. (1) se sancţionează după cum urmează:

  a) între 1,5 şi 2 puncte-amendă, faptele prevăzute la alin. (1) lit. a) şi c);

  b) între 3 şi 4 puncte-amendă, fapta prevăzută la alin. (1) lit. b);

  c) între 14 şi 20 de puncte-amendă, faptele prevăzute la alin. (1) lit. d) şi e).

**Art.13 (1)** Constatarea contravenţiilor şi aplicarea sancţiunilor prevăzute la art. 12 se realizează de către personalul împuternicit din cadrul Ministerului Investiţiilor şi Proiectelor Europene sau de către alte organe abilitate în condiţiile legii.

**(2)** Contravenţiilor prevăzute la art. 10 le sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.

**Art.14** Bugetul măsurii de susținere pentru **Prima de Carieră Didactică**, pentru anul școlar 2023-2024 se stabileşte la suma de 410.298 mii lei cu sursă de finanţare din fonduri europene nerambursabile, în conformitate cu regulile de eligibilitate şi normele comunitare şi naţionale aplicabile Programului Educație și Ocupare 2021-2027, prin unitatea de implementare din cadrul Ministerului Investiţiilor şi Proiectelor Europene, în calitate de beneficiar de fonduri europene nerambursabile.

**Art. 15 (1)** Ministerul Investițiilor și Proiectelor Europene virează sumele aferente măsurii de susținere, astfel:

  a) valoarea nominală de 1.500 lei – către unitatea emitentă a măsuri de susținere a activității didactice într-un cont distinct disponibil cu afectaţiune specială deschis la Trezoreria Statului, cont din care unitatea emitentă virează sumele încasate în conturile prevăzute la alin. (6) al art.7, deschise la instituţii de credit;

b) costul aferent emiterii măsuri de susținere a activității didactice pe suport electronic - către unitatea emitentă, în contul deschis la Trezoreria Statului prevăzut la art. 6 alin. (1) din Ordonanţa de urgenţă a Guvernului nr. 146/2002 privind formarea şi utilizarea resurselor derulate prin Trezoreria Statului, republicată, cu modificările şi completările ulterioare.

c) costul aferent cheltuielilor de etichetare, colectare și distribuție aferente măsuri de susținere a activității didactice, către Compania Națională Poșta Română SA.

**(2)** Pentru sumele prevăzute la alin.(1), din bugetul de stat pentru acordarea de măsuri de susținere a activității didactice se suportă :

  a) cheltuieli de etichetare, colectare şi distribuţie a măsuri de susținere a activității didactice pe suport electronic;

  b) cheltuielile pentru emiterea măsuri de susținere a activității didactice pe suport electronic.

**(3)** Pentru sumele prevăzute la alin.(1), din fonduri externe nerambursabile se suportă valoarea nominală a susținerii activității didactice în cuantum de 1.500 lei cu în limita bugetului disponibil pentru această măsură din Programul Educație și Ocupare, în conformitate cu regulile de eligibilitate.

**(4)** Cheltuielile prevăzute la alin. (2) reprezintă cheltuieli neeligibile necesare implementării măsurii de susținere sub forma măsuri de susținere a activității didactice pe suport electronic și se adaugă la cheltuielile eligibile ale proiectului şi se cuprind în anexa nr. 3/54/23 la bugetul Ministerului Investiţiilor şi Proiectelor Europene.

**Art.16** Se autorizează Autoritatea de management al Programului Educație și Ocupare 2021-2027 să emită avizul de principiu pentru formularul F1 - Fişa de fundamentare a proiectului propus la finanţare care vizează acordarea unor măsuri de susținere a activității didactice pe suport electronic, întocmit de către unitatea de implementare din cadrul Ministerului Investiţiilor şi Proiectelor Europene, care cuprinde valoarea totală a proiectului.

**Art.17 (1)** Din fonduri europene nerambursabile se decontează categoriile de cheltuieli eligibile stabilite în conformitate cu regulile de eligibilitate şi grupul-ţintă din cadrul Programului Educație și Ocupare 2021-2027, cu respectarea regulilor de eligibilitate aplicabile şi în limita sumelor alocate cu această destinaţie.

**(2)** Cheltuielile prevăzute la alin. (1) se decontează din fonduri europene nerambursabile ale Programului Educație și Ocupare 2021-2027 numai după aprobarea modificării programului Educație și Ocupare 2021-2027 prin decizie a Comisiei Europene.

**Art.18 (1)** Se autorizează Autoritatea de management să modifice programul Educație și Ocupare pentru perioada de programare 2021-2027.

**(2)** Se autorizează Autoritatea de management al Programului Educație și Ocupare pentru perioada de programare 2021-2027 să lanseze apelul de proiecte destinat cadrelor didactice precum și cadrelor nedidactice auxiliare .

**(3)** Se autorizează Autoritatea de management al Programului Educație și Ocupare, pentru perioada de programare 2021-2027, să încheie decizia de finanţare pentru apelul de proiecte lansat potrivit alin. (1) în limita creditelor de angajament aprobate cu această destinaţie.

**(4)** Se autorizează Autoritatea de management al Programului Educație și Ocupare, pentru perioada de programare 2021-2027, să autorizeze cheltuieli eligibile şi să efectueze plăţi aferente deciziei de finanţare încheiate potrivit alin. (3) în limita creditelor de angajament aprobate cu această destinaţie.

**Art. 19** Categoriile de cheltuieli efectuate cu valoarea primei de carieră didactică precum și categoriile de cheltuieli care sunt destinate personalului nedidactic, în perioada de valabilitate a acestuia, care nu pot fi decontate din fonduri europene nerambursabile pentru neîncadrarea în categoriile de cheltuieli eligibile, neîncadrarea în categoriile de beneficiari finali ai Programului Educație și Ocupare 2021-2027 rămân cheltuieli definitive ale bugetului de stat.

**Art.20** Prin derogare de la prevederile art. 5 alin. (2) din Legea nr. 165/2018, cu modificările şi completările ulterioare, unităţile emitente care deţin autorizaţii de funcţionare potrivit legii la data intrării în vigoare a prezentei ordonanţe de urgenţă sunt autorizate de către Ministerul Finanţelor pentru emiterea măsuri de susținere a activității didactice pe suport electronic asimilat bonurilor de valoare şi beneficiilor sociale, prin simpla notificare, depusă la Ministerul Finanţelor însoţită de documentele justificative pentru dovedirea calităţii de unitate emitentă, fără a mai fi necesară emiterea altor reglementări legale în acest sens.

**Art. 21** Autorizaţia de funcţionare menţionată la art.18 se va elibera prin grija Ministerului Finanţelor în termen de 3 zile de la data depunerii notificării însoţite de documentele justificative.

**Cap.II – Măsuri pentru acordarea primei de compensare salarială**

**Art.22** Până la intrarea în vigoare a noi grile salariale potrivit legii salarizării unice, respectiv până la data de 01 ianurie 2024, personalul personalul didactic și didactic auxiliar din învațământul preuniversitar de stat precum și personalul nedidactic din sistemul de învățământ universitar beneficiază de o primă de compensare salarială care are drept scop:

1. Acoperirea parțială a creșterilor de preț generate de evoluția ratei inflației;
2. Acoperirea parțială a creșterilor salariale determinate de trecerea de la grila de salarizare prevăzute de lege la noua grilă de salarizare prin legea salarizării unitare prevăzute în Planul Național de Redresare și Reziliență al României;

**Art. 23 Art. III al Ordonanței de urgență a Guvernului nr. 168 / 2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, rectificată, publicată în Monitorul Oficial al României, partea I, nr. 1186/2022, se completează după alineatul (3) cu cinci noi alienate, alin.(4) – (7) cu următorul cuprins:**

**(4)** Prin excepție de la prevederile alin.(2), în anul 2023, pentru personalul didactic și didactic auxiliar din învațământul preuniversitar de stat, aflat în activitate în anul școlar 2022-2023, se acordă o primă de compensare salarială în cuantum net de 1000 lei. Prima de compensare salarială se acordă în luna iunie 2023.

**(5)** Prin excepție de la prevederile alin.(2), în anul 2023, pentru personalul nedidactic din învățământul de stat, aflat în activitate în anul școlar/universitar 2022-2023 se acordă o primă de compensare salarială în valoare de 1000 lei. Prima de compmensare salarială se acordă în două tranșe egale, respectiv în lunile iunie 2023 și septembrie 2023.

**(6)** Primele prevăzute la alin.(4), (5) se suportă de la bugetul de stat, prin bugetul Ministerului Educației.

**(7)** Contravaloarea primei de compensare salarială potrivit prevederilor prezentei ordonanţe de urgență reprezintă venit neimpozabil conform prevederilor art. 62 lit. a) din Legea nr. 227/2015 privind Codul fiscal, cu modificările şi completările ulterioare.

**PRIM MINISTRU**

**NICOLAE-IONEL CIUCĂ**